**În ștreangul fericirii**

*Eleodor Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liniștea se umple

de rodul izvoarelor săpând

la rădăcinile morții.

Îngerii aștern pe chipul împietririi

giulgiu de tihnă.

Mă urmărește o rană deghizată

în stea neaprinsă.

Va mai avea lumina

un prunc

înfometat de rugină?

Triunghiul milei se înalță

din cercul proscris:

sărut pecetluit cu ceara trădării.

Omul comun atârnă aevea

în ștreangul fericirii.